open-index/open-wikipedia-markdown huggingface dataset:
Brødrene Ravnå

**Brødrene Ravnå** er kjent for mange grammofonplater og kassetter med frikirkelige bedehussanger, utgitt i årene 1957-2000.  De sang inn 101 sanger, 16 av dem ble innspilt to ganger.  Det startet med 78-plater og sluttet med en CD, med en serie EP og LP mellom dette.  Det foreligger flere kassetter, med eller uten tilhørende LP.  Kilde for sangtekster var i mer enn halparten av tilfellene Peter Ravnås (1957) sangbok.  Utgivere av brødrene Ravnås plater og kassetter var for det meste Norsk Grammofonkompani og Golden Voice.

De to brødrene var Ole Ravnå (1923–2001) og Kåre Ravnå (1924–2006).  Deres foreldre var Peter Ravnå (1882–1967) og Jensine Ravnå (1903–1988).  Peter Ravnå var fra Ravnå (Ravnåga) ved Langvatnet nordvest for Mo i Rana.  Han var frikirkeforstander på Tverlandet og i Skjerstad og Fauske kommune.  Jensine var fra Salangen.

Ole ble født i Salangen 17. april 1923, og døde i Ålesund 28. mars 2001.  Kåre ble født på Ilstad på Tverlandet 11. september 1924, og døde i Stavern 2. mars 2006.  Begge vokste opp på Godøynes på Tverlandet i Bodin kommune fra 1925.  De begynte sin reisevirksomhet som evangelister for Frikirken i 1943.  Ole virket bl.a. i Mo i Rana og i Ålesund.  Kåre virket bl.a. på Sortland, i Levanger og på Ørsta.  Begge var til tider frikirkeforstandere.  De fikk i 1998 Kongens fortjenstmedalje for sin virksomhet.

Innholdet i sangene er lovprisning, omvendelse, vekkelse, bekjennelse, stadfesting av tro, hengivenhet og bønn.  Som regel er det enkle og vakre melodier, som regel med ukjent opphav og ikke utgitt på noter.  Det meste av melodiene hadde de lært av sin far.  I noen grad akkompagnerte de seg selv (trekkspill og gitar), særlig på de første platene.  Ved framføringen la de vekt på tydelig tekstuttale.  Noen av innspillingene var sammen med Elly og Gunnar Wollstad (Ålesund).  Ellers finner vi på plater eller kassetter en tale av forstander Peter Ravnå, fire solosanger ved Per Arne Ravnå og en solosang ved Gunnar Wollstad.  I noen tilfeller sang Ole eller Kåre solosang.

## Litteratur
*Peter Ravnå:  *Til himmelen gjennom tåredalen*.  Revidert og forøket utgave, 5. opplag.  Tverlandet:  Utgiverens forlag, 1957.  (Inneholder 276 sanger, hvorav 61 er diktet av Ravnå selv (merket "P"), helt (55 sanger) eller delvis (6 sanger).  Tidligere utgaver har inneholdt noen sanger som ikke er med i 1957-utgaven.)

*Tom Valle:  *Norske diskografier.  Nr. 17:  Norsk Grammofonkompani 1949-.*  Oslo. 1992.  116 s. (Her står det at de første Harmoni-platene til NGK kom i 1950, og at NGK innstilte rundt 1980.  Dokumentet inneholder ikke opplysninger om NGK's LP-plater:  Om disse står det bare at de i det vesentlige var utgivelser fra HS og HEP.)

## Referanser


## Eksterne lenker
*
Biokull

**Biokull** er trekull produsert ved pyrolyse av biomasse. 

De mest aktuelle råstoffene for produksjon av biokull er halm og trevirke. Biokull dannes ved å varme opp biomassen i et oksygenfattig miljø til rundt 500-600 °C. Rundt halvparten av karbonet i biomassen blir omdannet til biokull, resten blir til bioolje og gasser (blant annet metan). Oljen og gassene kan nyttes til energiformål.

Biokull kan lagres stabilt i jordsmonnet i flere hundre år. Det er derfor en aktuell teknologi for deponering av CO<sub>2</sub>. Samtidig bidrar porøsiteten i biokullet til at jordsmonnet blir mer produktivt.

I Norge er det flere miljøer som arbeider med biokull som jordforbedringsmiddel og klimatiltak. Blant disse er Norsk institutt for bioøkonomi og Det Kongelige Selskap for Norges Vel. Biokull ble omtalt av Miljødirektoratet i Klimakur 2020 som et mulig kostnadseffektivt klimatiltak med stort potensial som kan igangsettes i Norge. Råstofftilgangen begrenser mulighetene.

## Referanser
Elbil Norge

**Elbil Norge AS** er produsent av elbilen Buddy. Selskapet skiftet i 2003 navn fra Kollega Bil AS. Selskapet er opprinnelig stiftet i 1992 og har vært i elbilbransjen siden den gang. Daglig leder er Kjell Strøm. Elbil Norge AS eies av de opprinnelige gründerne Jan-Petter Skram og Viggo Vargum, i tillegg til eksterne investorer som blant annet omfatter Hafslund Venture AS, Gezina AS (Tharald Brøvig), deler av Selvaag-familien, Lychegaarden (Jens P. Heyerdahl) og Jan Chr G Sundt. Eierne har utviklet selskapet gradvis. I 2005 ble fundamentet for en større satsing med fabrikk på Økern finansiert av eksisterende eiere gjennom en emisjon på 12 mill NOK. ElBil Norge har i de senere årene gått med underskudd. Noe av dette kan forklares med kostnader til utvikling av den nye MetroBuddyen.

## Eksterne lenker
*
Aukrasanden

**Aukrasanden** er et tettsted sør på øya Gossa i Aukra kommune i Møre og Romsdal. Denne plassen vises ofte som 'Aukra' på kartet, en drøy kilometer sør for kommunens administrative senter Falkhytten. Tettstedet Aukra har  innbyggere per 1. januar . I Aukra(sanden) står Aukra kirke med kommunens gravlund. Like ved kirken står Aukras idrettshall. Fergekaien, som blir betjent av en ferge som forbinder øya hver halvtime med fastlandet, er rett sør for Aukrasanden.

Like sør for tettstedet er det fergeleie for kommunens fastlandsforbindelse, Aukra-Hollingsholmen (fylkesvei 662/fylkesvei 216).

## Referanser
René Henriksen

**René Henriksen** (født 27. august 1969) er en dansk tidligere fotballspiller (forsvarsspiller). Han har 66 kamper for  (35 seire, 16 uavgjorte og 15 nederlag) uten scoringer, og han var kaptein i 25 landskamper. Han ble kåret til Årets fotballspiller i Danmark i 2000. I juni 2006 avsluttet Henriksen sin fotballkarriere etter 375 kamper (34 mål) for Akademisk Boldklub og over 200 kamper for det greske storlaget Panathinaikos.

## Klubbkarriere
* 19xx-1992: Måløv Boldklub
* 1992-1999: Akademisk Boldklub
* 1999-2005: Panathinaikos (Hellas), Ethnikí Katigoria
* 2005-2006: Akademisk Boldklub, 1. divisjon

## Referanser


## Eksterne lenker
*
Setervik (andre betydninger)

**Setervik** eller **Sætervik** kan vise til:

;Geografi
* Seter (Osen) i Trøndelag, også kalt Sætervika
* Sætervik (Aukra) i Møre og Romsdal fylke
* Sætervika (Samnanger) i Vestland fylke

;Personer
* Musikkprodusent Robert Sætervik

## Se også
* Seter
Id, ego og super-ego

***Id'', ''ego'' og ''super-ego*** (på norsk også *det*, *jeg* og *over-jeg*; tysk *Es*, *Ich* og *Über-Ich*) er de tre delene av det psykiske apparatet definert i Sigmund Freuds strukturelle modell av personligheten. Ifølge denne modellen står *id* for de ukoordinerte og instinktive tilbøyelighetene, *ego* er den organiserte og realistiske delen av psyken, og *super-ego* er den kritiske og moraliserende funksjon.

## Id
*Id* («det-et») består av den uorganiserte delen av personlighetsstrukturen, og fungerer som «gledesprinsippet», som søker å unngå smerte eller søker umiddelbar glede og nytelse.

I Freuds formulering: «Det er den mørke, utilgjengelige del av personligheten vår, det lille vi vet om det, har vi lært av vårt studium av drømmearbeid og av å bygge nevrotiske symptomer, og det meste av dette er av negativ karakter og kan beskrives bare som en kontrast til *ego*. Vi nærmer oss *id* med analogier: Vi kaller det et kaos, en gryte full av boblende lyst [...]. Det er fylt med energi og kommer fra instinkter, men det har ingen organisasjon, produserer ingen kollektiv vilje, prøver bare å oppnå tilfredsstillelse av instinktive behov underlagt overholdelse av gledesprinsippet.»

## Ego
*Ego* («jeg-et») fungerer i henhold til virkelighetsprinsippet, dvs. den søker å behage *id* på realistiske måter som vil være til nytte på lang sikt i stedet for å bringe smerte.

*Ego* består av den organiserte delen av personligheten som inkluderer defensive, perseptuelle, intellektuell-kognitive og utøvende funksjoner. Bevisste forhold ligger i *ego*, selv om ikke alle av driftene av *ego* er bevisst. *Ego*-et skiller hva som er virkelig. Det hjelper oss å organisere våre tanker og skape fornuft av dem og verden rundt oss.

## Super-ego
*Super-ego*s («over-jegets») mål er perfeksjon. Det består av den organiserte delen av personlighetesstrukturen, hovedsakelig, men ikke helt bevisstløs, som inkluderer den enkeltes *ego*s idealer, åndelige mål, og den synske byrået (ofte kalt «samvittighet») som kritiserer og forbyr sine stasjoner, fantasier, følelser og handlinger.

*Super-ego* arbeider i motsetning til *id*. *Super-ego* bestreber seg på å handle på en sosialt forsvarlig måte, mens *id* bare ønsker umiddelbar selvtilfredsstillelse. *Super-ego* styrer vår følelse av rett og galt og skyldfølelse. Det hjelper oss å passe inn i samfunnet ved å få oss til å handle på sosialt akseptable måter.

## Begrepshistorie
Freud selv benyttet de tyske begrepene *das&nbsp;Es*  uttales «ess»), *das&nbsp;Ich*  «ikj») og   «u:ba-ikj»). Det var Freuds oversetter til engelsk, Joan Riviere, som innførte de latiniserte begrepene *id*, *ego* og *super-ego*.

## Litteratur
*
Sætervik (Aukra)

**Sætervik** i Aukra kommune (på øya Gossen) er et sted like ved snuplassen på enden til fylkesvei 220. Sætervik inkluderer bygdene nordøst til Sæter. Det var ikke før slutten av 1970-årene at Sætervik fikk grusvei (og dermed adgang for biltrafikk). I 2009 ble grusveien asfaltert og gatelys ble plassert helt opp til snuplassen. Det blir planlagt glassfiber (for blant internettilkobling) til dette stedet.
Min soldat

**«Min soldat»** er en svensk sang med melodi og tekst av Nils Perne (Jokern). «Min soldat» ble skrevet til og opprinnelig fremført i revyen *Det kommer en vår* på Folkan i Stockholm. Der ble den sunget av Naemi Briese. Det var dog gjennom Ulla Billquists innspilling for plateselskapet Sonora at sangen virkelig ble spredt og kjent som én av den andre verdenskrigs mest populære svenske melodier.

Billquists innspilling ble gjort 8. januar 1940 og ble opprinnelig utgitt på 78-platen Sonora 3630, men ble senere flyttet til katalognummeret 3654. Orkesterleder og arrangør var Sven Arefeldt.

Innspillingen var den første Billquist gjorde for Sonora etter at hun ble kjøpt over fra det konkurrerende platemerket Columbia. Flere andre plateselskaper utgav konkurrerende innspillinger med kvinnelige sangere, deriblant Karin Juel og Siv Ericks.

Forfatteren Jan Olof Olsson (Jolo) tok en linje fra sangen som tittel for sin TV-serie fra beredskapstiden, *Någonstans i Sverige*, og Ulla Billquists innspilling ble anvendt som signatur. Det gav sangen en ny popularitet.

## Andre versjoner
*«Min soldat» har blitt spilt inn på plate av den danske sangeren Birthe Kjær med Helmer Olesens orkester på platen *Det var en yndig tid*. Den danske tittelen er «Min lille soldat». Teksten var skrevet av Knud Pfeiffer.
*«Min soldat» fikk også suksess i USA, hvor blant annet The Andrews Sisters with Vic Schoen & His Orchestra 15. november 1941 spilte den inn under tittelen «The Shrine of Saint Cecilia». Carroll Loveday skrev den engelske teksten.
*Sangen ble også fremført i filmen *Jazzgossen* (1958) av Maj-Britt Nilsson.
*Annifrid Lyngstad sang den i TV-produksjonen, «När stenkakan slog» (1970). Et filmopptak ble gjort hvor hun syngende sitter i en togkupé.

## Norsk versjon
Torgeir Audunson har skrevet en norsk tekst. På norsk bærer den tittelen «For jeg elsker henne». Willy Johansens orkester med sang av Aage Braarud utgav den på 78-platen HMV A.L. 2734.

## Referanser
Kåre Ellingsgård

**Kåre Ellingsgård** (født 1. desember 1926 i Måsøy kommune, død 26. juni 2017 i Molde) var en norsk politiker som representerte Arbeiderpartiet. Han var tidligere statssekretær, fylkesmann i Møre og Romsdal og fylkesrådmann.

Ellingsgård gikk ut av gymnaset i 1945. I 1950 ble han cand. oecon. Han arbeidet deretter i både privat og offentlig sektor. Ellingsgård deltok i flere regionale samferdselsutvalg i Møre og Romsdal og var medlem av bystyret i Molde 1952–1972 og 2007–2015.

I 1961 ble han kontorsjef ved Møre og Romsdal vegkontor. Ellingsgård ble i 1966 økonomisjef i Møre og Romsdal Fylkesbåtar, der han i 1968 ble administrerende direktør. Fra mars til august 1971 var Ellingsgård statssekretær i Samferdselsdepartementet.

Ellingsgård ble i 1973 utnevnt til fylkesmann i Møre og Romsdal. Han satt i denne stillingen ut 1976. Ellingsgård ble samme år fylkesrådmann i Møre og Romsdal fylkeskommune, en stilling han hadde til 1988.

## Referanser


## Eksterne lenker
*
Gubben Noak

**«Gubben Noak»**, opprinnelig **«Gubben Noach och hans fru»** eller kun **«Gubben Noach»** og siden 1791 også som «Fredmans sång n.o. 35», er en tradisjonell sang og drikkevise. Visa ble skrevet 1766 (eller 1765 avhengig av kilde) med svensk tekst av Carl Michael Bellman.

Melodiens opprinnelse er ukjent. I dag er «Gubben Noak» også en morsom barnevise, på norsk kalt *Gubben Noa*.

## Mottakelse

Sangen er trolig den best kjente av Bellmans verker. Den utspiller seg da Det gamle testamentets Noah strander på fjellet Ararat og har sin inspirasjon fra Første mosebok 9. 20-21, hvor følgende står å lese i den svenske bibeloversettelsen: *«Noa var åkerbrukare, han var den första som anlade en vingård. När han drack av vinet blev han berusad och låg naken i sitt tält»*. Der tar dog den bibelske koblingen slutt.

«Gubben Noak» er sammen med sangene nummer 36-43, for eksempel «Joakim uti Babylon» etter Bibelens fortelling om hans hustru *[[Susanna i badet]]*, én av de bibliske parodiene som Bellman ble populær med i 1760-årene.

Med en viss redsel for kirken valgte Bellman først å publisere den på skillingstrykk med anonym opphavsmann i hele landet. Dog visste de fleste i hovedstaden, Stockholm, på den tiden hvem han var.

I 1768 ble reaksjonene kraftige hos domkapitlet i Lund og gjennom et brev til stiftets prester forsøkte en å samle inn alle eksemplarene av «Gubben Noak» og liknende bibelparodiverker av Bellman for å få dem ødelagt.

Birgitte Grimstad til eget gitarakkompagnement spilte den inn på LP-platen *Utdrag fra Aulakonserten* (RCA LPNE&nbsp;63) i 1967.

Helge Songe fremførte den på LP-platen *Øl er i alle fall øl. Ymse drikkeviser* (Polydor 2920&nbsp;162 i 1976.

## Barnevise

En forenklet svensk versjon, som oftest bare med ett vers, synges som barnesang med en annen tekst:

:*«Gubben Noak, gubben Noak*
:*var en hedersman*
:*när han gick ur arken*
:*plantera' han på marken*
:*mycket vin, ja mycket vin, ja*
:*detta gjorde han»*

En norskspråklig variant på samme melodi, men med ny tøysetekst er denne:

:*«Gubben Noa, beit seg i tåa*
:*så det gjorde vondt.*
:*Så kom doktor Brille,*
:*surra på ei fille.*
:*Gubben Noa beit seg i tåa*
:*så det gjorde vondt»*

Den norske barnesangen kan også ha to vers. Sangen kan for øvrig omtales som *Gubba Noa*. Tittelen går trolig igjen i kraftuttrykk som «gubban Noa!», «gubban!» og liknende.

## Andre sanger med liknende melodi
En liknende melodi blir også anvendt til svenske sanger som «Björnen sover» og «Kom min lilla, nu vi vilja raskt til skolan gå».

Jan Ø. Nielsen har skrevet en norsk tekst til «Björnen sover». På norsk heter den «Bjørnen sover». Barnekorene Tusenfryd og Småfolk har spilt inn sangen. Den ble utgitt på CD-platen *Pappas barneviser* (Barnas musikkforlag) i 2001.

## Referanser


## Eksterne lenker
* Bellmans «Fredmans Sång N:o 35» (alle vers, noter og lydfil)
Manlio Brosio

**Manlio Brosio** (1897–1980) var en italiensk advokat, politiker og ambassadør kjent som den fjerde generalsekretæren i NATO i perioden 1964 til 1971.

## Biografi
Brosio vokste opp i fødebyen Torino og studerte jus ved Universitetet i Torino. Under første verdenskrig tjenestegjorde han som artillerioffiser i Alpin-regimentet, og etter krigen ble han uteksaminert før han deretter gikk inn i politikken. I mellomkrigstiden ble Brosios politiske aktivitet hemmet på grunn av hans motstand til fascismen. Da de allierte invaderte Italia under andre verdenskrig gikk han under jorden, og ble senere medlem av Comitato di Liberazione Nazionale (CLN).

Etter at andre verdenkrig var over gikk han tilbake til politikken, hvor han ble utnevnt til visestatsminister og siden forsvarsminister i 1945 under statsminister Alcide De Gasperi. I januar 1947 ble Brosio utnevnt til Italias ambassadør i Sovjetunionen, hvor han ble involvert i fredsskapende arbeid mellom de to nasjonene. I 1952 til 1955 var han ambassadør i Storbritannia, fra 1955 til 1961 var han ambassadør til USA, og fra 1961 til 1964 var han ambassadør til Frankrike.

Den 12. mai 1964 ble Brosio valgt til etterfølger av Dirk Stikker som generalsekretær i NATO. Han satt i dette embetet frem til 3. september 1971, og i slutten av samme måned ble han tildelt Presidentens frihetsmedalje av USAs president Richard Nixon.

Han var onkel til sangerinnen ofg fjernsynsvertinnen Vanna Brosio.

## Referanser


## Eksterne lenker
* Nato.int – NATO Secretary General, Manlio Brosio
Macrodontia cervicornis

***Macrodontia cervicornis*** er en meget stor bille som tilhører familien trebukker (Cerambycidae). Den er den nest største trebukken i verden etter *[[Titanus giganteus]]*. Arten kjennes lett på de svært store kjevene. Preparerte eksemplarer er svært ettertraktet mellom samlere og selges for flere tusen kroner.

## Utseende
En enorm (opptil 17 centimeter lang), avlang, noe flat trebukk. Kroppen er svart, dekkvingene er mønstret i lysbrunt og svart. Arten kjennes særlig på de enorme kjevene (mandiblene) som blir opptil 4 centimeter lange hos hannen. Antennene er forholdsvis spinkle og rundt halvparten så lange som kroppen. Hodet er kort og bredt, pronotum har tre kraftige, skarpe pigger langs kanten. Beina er temmelig lange, det tredje fotleddet bredt tolappet.

## En truet art?
Som andre trebukker er den avhengig av død ved, dermed er den truet av avskoging. For denne arten kan det også være en risikofaktor at den er så ettertraktet av samlere og har høy markedsverdi. Den er listet som sårbar (VU) på IUCN's rødliste fra 2006.

## Utbredelse
Arten er ganske vidt utbredt i det nordlige Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Macrodontiini
******** *Macrodontia cervicornis* (Linnaeus, 1758)

## Eksterne lenker
* 
* Bilder av arten
Marcelino Oreja Aguirre

**Marcelino Oreja Aguirre, marki av Oreja**, (født 13. februar 1935 i Madrid) er en spansk politiker og diplomat. Han har vært utenriksminister i Spania, generalsekretær i Europarådet og EU-kommissær.

Oreja er utdannet i rettsvitenskap og har juridisk doktorgrad. Han arbeidet fra 1960 i utenrikstjenesten. I 1970 ble han direktør med ansvar for internasjonale forhold i den spanske nasjonalbanken. Oreja tilhørte partiet Unión de Centro Democrático og var utenriksminister i Spania fra 1976 til 1980, i en tid da landet ble demokratisert. Som utenriksminister hadde Oreja ansvar for Spanias tilslutning til FNs menneskerettighetserklæring i 1976 og han ledet i 1977 landet til medlemskap i Europarådet. 

I 1977 ble Oreja utnevnt til senator i den konstituerende forsamling, der han møtte til 1979. Samme år ble han han innvalgt i deputertkammeret for provinsen Guipuzcoa. Oreja var involvert i selvstyreprosessen for Baskerland, der han som regjeringens representant hadde rang av minister. Han var innvalgt i deputertkammeret for provinsen Alava fra 1982 til 1984 og igjen fra 1993 til 1994.

Fra 1984 til 1989 var Oreja generalsekretær i Europarådet. Etter at han gikk av som generalsekretær, ble han innvalgt som medlem av Europaparlamentet for Partido Popular. Han ble i 1994 utnevnt til europakommissær for transport og energi og ble senere kommisjonær for institusjonelle saker. Oreja var europakommissær til 1999.

Oreja er medlem av Real Academia de Ciencias Morales y Políticas, Real Academia de Jurisprudencia y Legislación, Academia Scientiarum et Artium Europaea og Ateneo de Madrid.

Oreja ble 8. april 2010 adlet av kong Juan I Carlos. Han fikk tittelen marki av Oreja (*Marqués de Oreja*).
Han er kommandør av Isabella den katolskes orden, innehar storkors av Den militære fortjenstorden, andre klasse av Den sjømilitære fortjenstorden og andre klasse av Sankt Raimund av Peñaforts orden. 

## Referanser


## Eksterne lenker
* 
*
Indias visestatsminister

**Indias visestatsminister** (engelsk: *Deputy Prime Minister of India*) er medlem av det indiske kabinettet i den indiske regjeringen. Stillingen er ikke konstitusjonell og har sjelden noen spesiell makt. Visestatsministeren innehar vanligvis også andre viktige porteføljer (ministerembeter) som for eksempel innenriksminister eller finansminister. Selv om den indiske grunnloven ikke beskriver denne spesifikke stillingen nærmere og ettersom statsministeren selv blir behandlet som «den første blant likemenn» i kabinettet, blir stillingen til visestatsministeren noen ganger brukt av regjeringer til å skape politisk stabilitet og styrke ved å inkludere en mektig person. Visestatsministerens posisjon blir også brukt under unntakstilstander, når en riktig rekke av ordre er nødvendig og statsministeren får andre oppgaver å ta seg av. 

Indias første visestatsminister var Sardar Vallabhbhai Patel. Den hittil siste personen som har holdt denne stillingen var Lal Krishna Advani fra den forrige regjeringen. Den nåværende regjeringen har ikke en visestatsminister. 

Visestatsministeren har i virkeligheten ingen reell makt bortsett fra å lede kabinettmøtene når statsministeren er midlertidig fraværende. Imidlertid får visestatsministeren samme ansvarsnivå som statsministeren kun dersom sistnevnte er alvorlig syk (eller ufør) eller dør. 

## Liste over Indias visestatsministre

* *  Døde i embetet
* ** Gikk av
Maurice Couve de Murville

:*For den tidligere katolske biskopen av Birmingham, se [[Maurice Noël Léon Couve de Murville]].*

**Maurice Couve de Murville** (født 24. januar 1907, død 24. desember 1999) var en fransk diplomat og politiker som var Frankrikes utenriksminister i perioden 1958 til 1968 og Frankrikes statsminister fra 1968 til 1969 under president Charles de Gaulle.

## Liv og virke
### Bakgrunn
Han kom fra en gammel protestantisk familie, og studerte rettsvitenskap i Paris. Han var døpt som Maurice Couve, men hans far skaffet seg navnet de Murville i 1925

### Politikk
I ung alder gikk han inn i politikken.  I 1930 medvirket han i et utvalg for undersøkelsen av den finansielle situasjon. Fra 1937 til 1940 var han direktør for finansministeriets utenlandsavdeling.

Etter det franske nederlag i 1940 var Maurice Couve de Murville med i våpenstillstandskommisjonen i Wiesbaden. I Vichy-regimet var han direktør for utenriksfinansene og valutahandelen.

Etter den britisk-amerikanske landgang i Nord-Afrika i november 1942 skiftet Maurice Couve de Murville side i mars 1943. Han var en av de få funksjonærer i Vichy-regjeringen som i Alger stilte seg til disposisjon for general Henri Giraud. Den 7. juni 1943 ble han utnevnt til skattmester for den franske komité for nasjonal frigjøring (CFLN).

Etter krigen var han leder for den politiske avdelingen i utenriksdepartementet (1945–1950).

### Diplomat
Etter dette begynte han på en karriere som diplomat, hvor han først var landets ambassadør til Egypt i perioden 1950 til 1954, ambassadør til USA i perioden 1955 til 1956, samt ambassadør til Vest-Tyskland i perioden 1956 til 1958. I 1954 var han også Frankrikes NATO-ambassadør.

### Utenriksminister, finansminister, statsminister
Da de Gaulle kom til makten i 1958 dro Couve de Murville tilbake til Frankrike, hvor han i juni samme år ble utnevnt til landets utenriksminister. Han satt i dette embetet frem til slutten av mai 1968, da han ble utnevnt til finansminister. I juli samme år ble han valgt til landets statsminister, etter Georges Pompidou.

### Senere virke
Den politiske karrieren fortsatte han i Union des démocrates pour la République og senere i Rassemblement pour la République, som han fra 1968 til 1986 representerte i parlamentet. I perioden 1986 til 1995 var han senator for Paris.

## Bibliografi (utvalg)
* *Une politique étrangère, 1958–1969* (1971). Editions Plon
* *Le Monde en face* (1989). ISBN 2-259-02222-7

## Referanser


## Eksterne lenker
* 
* 
*  «Longines Chronoscope with Maurice Couve de Murville», video tilgjengelig for fri nedlasting hos *Internet Archive*
Nigeria under Sommer-OL 1980

**Nigeria under Sommer-OL 1980**. Førtifire sportsutøvere fra Nigeria deltok i fem sporter under sommer-OL 1980 i Moskva. Nigeria vant ikke noen medalj.  
 
## Medaljer

## Eksterne lenker
* OL-resultater på Sports-reference.com
Sierra Leone under Sommer-OL 1980

**Sierra Leone under Sommer-OL 1980**. Fjorten sportsutøvere, tolv menn og to kvinner fra Sierra Leone deltok i to sporter, friidrett og boksing under Sommer-OL 1980 i Moskva. Det var andre gangen som Sierra Leone deltok i et OL, de vant ikke noen medaljer 

## Medaljer
Senegal under Sommer-OL 1980

**Senegal under Sommer-OL 1980**. Trettito sportsutøvere fra Senegal deltok i fire sporter under Sommer-OL 1980 i Moskva. De vant ikke noen medaljer.

## Medaljer
Seychellene under Sommer-OL 1980

**Seychellene under Sommer-OL 1980**. Elleve sportsutøvere, ni menn og to kvinner fra Seychellene deltok i to sporter, friidrett og boksing under Sommer-OL 1980 i Moskva. Det var første gangen som Seychellene deltok i et sommer-OL, de vant ikke noen medaljer.

## Medaljer
Aegosoma scabricorne

***Aegosoma scabricorne*** er en stor bille som tilhører familien trebukker (Cerambycidae).

## Utseende
En stor (25-52 millimeter), langstrakt, noe flat, gulbrun til mørkbrun trebukk. Antenenne er omtrent så lange som kroppen, nokså kraftige med små pigger. Hodet er forholdsvis lite med store, nyreformede fasettøyne. Dekkvingene er temmelig flate med tre lengderibber på hver vinge.

## Levevis
Larvene kan utvikle seg i mange slags løvtrær. Larveutviklingen tar minst tre år, de voksne billene er ute i juni-august .

## Utbredelse
Arten finnes i det meste av Europa, men mangler i Norden. Den forekommer også i Midtøsten.

## Systematisk inndeling
Arten er den eneste representanten for Aegosomatini i Europa.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Aegosomatini
******** *Aegosoma scabricorne* Scopoli, 1763

## Referanser


## Eksterne lenker
*
Tanzania under Sommer-OL 1980

**Tanzania under Sommer-OL 1980**. Førtien sportsutøvere, trettiseks menn og fem kvinner, fra Tanzania deltok i tre sporter, boksing, landhockey og friidrett under Sommer-OL 1980 i Moskva. Tanzania kom på 28.-plass med to sølvmedaljer.

## Medaljer

## Medaljevinnerne
Uganda under Sommer-OL 1980

**Uganda under Sommer-OL 1980**. Tretten mannlige sportsutøvere fra Uganda deltok i to grener, boksing og friidrett under Sommer-OL 1980 i Moskva. Uganda kom på delt 32.-plass på den uoffisielle medaljestatistikken med en sølvmedalje.

## Medaljer

## Medaljevinnerne
Callergates gaillardoti

***Callergates gaillardoti*** er en meget stor bille som tilhører familien trebukker (Cerambycidae). Den er utbredt i Lilleasia, og finnes på de greske øyene Samos og Rhodos.

## Utseende
En stor (25-65 mm), langstrakt, litt flat, mørkbrun trebukk. Pronotums ytterkant er piggete.

## Levevis
Larvene utvikler seg i døde stokker av furu-arter (*Pinus* spp.). Utviklingen tar flere år. De voksne billene er nattaktive.

## Utbredelse
I Europa er arten bare kjent fra de greske øyene Rhodos og Samos. Ellers forekommer den i Tyrkia, Syria og Libanon.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Callipogonini
******** *Callergates gaillardoti* (Chevrolat, 1854)

## Kilder
* Welnicki, M. og Przevozny, M. The first record of *Ergates gaillardoti* Chevrolat, 1854 (Coleoptera, Cerambycidae) from Greek islads. http://www.cerambycidae-hrbek.cz/PDF/Ergates_gaillardoti_in_Greece.pdf

## Eksterne lenker
* 
* Foto av arten
Elizabeth McGovern

**Elizabeth McGovern** (født 18. juli 1961 i Evanston i Illinois) er en amerikansk skuespiller som har opptrådt på film, TV og teater. I 1981 fikk hun en Oscar-nominasjon innen kategorien beste kvinnelige birolle for rollen som Evelyn Nesbit i filmen *Ragtime*.

McGovern begynte med amatørskuespill mens hun gikk på North Hollywood High School. Agent Joan Scott så hennes opptreden i filmen *[[The Skin of Our Teeth]]* og ble imponert over talentet hennes, og anbefalte at hun begynte med dramatimer. McGovern fulgte hennes råd og studerte, først ved American Conservatory Theater i San Francisco, og senere ved The Juilliard School i New York City. 

I 1984 spilte hun i Sergio Leones episke film *[[Ondt blod i Amerika]]* der skuespiller Robert De Niro var med. I 1989 spilte hun Mickey Rourkes kjæreste i filmen Johnny Handsome, regissert av Walter Hill. Hun har spilt Cora, grevinnen av Grantham, i det britiske periodedramaet *[[Downton Abbey]]* siden 2010.

I 1992 giftet Elizabeth seg med den britiske produsenten og regissøren Simon Curtis. De har to døtre sammen, som heter Maud Lee Wilkie og Grace, og de bor i Chiswick i London.

## Referanser


## Eksterne lenker
*
Matthew Macfadyen

**David Matthew Macfadyen** (født 1974) er en britisk skuespiller. Han er blant annet kjent for sin rolle som MI5-etterretningsoffiseren Tom Quinn i BBCs dramaserie *[[Spooks]]* (i USA kjent som *MI-5*) og for sin rolle som Fitzwilliam Darcy i filmversjonen av *Stolthet og fordom* fra 2005. Han spilte også i *[[Robin Hood (2010)|Robin Hood]]* (2010).

Etter å ha studert ved Royal Academy of Dramatic Art fra 1992 til 1995 ble Macfadyen raskt en kjent skuespiller i britisk teater, noe som i hovedsak skyldes arbeidet hans med teaterselskapet Cheek. Han spilte også rollene som Antonio i *The Duchess of Malfi* og Charles Surface i *The School for Scandal*.

Macfadyens store gjennombrudd på TV kom da han spilte rollen som Hareton Earnshaw i en versjon av Emily Brontës roman *[[Stormfulle høyder]]* som ble vist på ITV-nettverket i 1998.

Macfadyen har spilt i flere filmer, blant annet i *Enigma* (utgitt i 2001), hvor han fikk rollen som en kopparret ubåt-kommandør, og i filmen *In My Father's Den*, som han ble tildelt en New Zealand Screen Award som beste mannlige skuespiller for. 

I 2002 offentliggjorde Macfadyen sitt forhold til skuespiller-kollegaen Keeley Hawes. De giftet seg den 8. oktober 2004. Deres første barn, datteren Maggie, ble født i desember 2004. Paret kunngjorde at de hadde fått en gutt, Ralph, i september 2006. Matthew Macfadyen er stefar til Keeley Hawes' sønn, Myles, fra hennes tidligere ekteskap.

## Filmografi
* Anna Karenina (2012) i rollen som Oblonsky.
* Robin Hood (2010) som Sheriff of Nottingham.
* Frost/Nixon (2008) som John Birt
* Stolthet og fordom (2005) som Mr. Darcy.
* Enigma (2001) som Cave.

## Referanser


## Eksterne lenker
* 
* BBC Drama Faces: Matthew Macfadyen
Daniel McFadden

**Daniel McFadden** (født 29. juli 1937 i Nord-Carolina i USA) er en økonom som sammen med James Heckman tildelt Sveriges Riksbanks pris i økonomisk vitenskap til minne om Alfred Nobel for 2000. McFadden ble tildelt denne prisen «for hans utvikling av teori og metoder for analyse av diskrete økonomiske valg». 

I 1977 begynte han ved Massachusetts Institute of Technology, men han kom tilbake til Berkeley igjen for godt i 1991. Etter han kom tilbake, grunnla McFadden et Econometrics Laboratory, som ble viet til den statistiske beregningen for økonomi applikasjoner. Han er fortsatt denne gruppens leder. Han jobbet som professor i økonomi ved University of California, Berkeley frem til 2011. Da ble han utnevnt til *Presidential Professor of Health Economics* ved University of Southern California (USC), en utnevnelse som ble offentliggjort 10. januar 2011.

Han ble tildelt en John Bates Clark Medal i 1975 og Erwin Plein Nemmers-prisen i økonomi i 2000. Han ble valgt inn i National Academy of Sciences i 1981. 

## Referanser


## Eksterne lenker
*
Psilotarsus brachypterus

***Psilotarsus brachypterus*** er en meget stor bille som tilhører familien trebukker (Cerambycidae).

## Utseende
En stor (30–35&nbsp;mm), meget tettbygd, mørkbrun trebukk. Hannens antenner er svært kraftige og sagtakkede.
Pronotum har to spisse pigger på sidene. Hos hunnen stikker bakkroppsspissen ut bak dekkvingene.

## Utbredelse
Arten er utbredt i Russland og Kasakhstan. Utbredelsen strekker seg så vidt inn i Europa ved Ural.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Prionini
******** *Psilotarsus brachypterus* (Gebler, 1830)

## Eksterne lenker
* 
* Foto av arten
* Foto av arten
Gene McDaniels

**Gene McDaniels** (født som Eugene Booker McDaniels den 12. februar 1935 i Kansas City, Missouri, død 29. juli 2011) var en amerikansk sanger og låtskriver, som hadde sin største suksess med diverse LP-innspillinger tidlig på 1960-tallet.

I 2009 ble det annonsert at han skulle gi ut et nytt album som heter «Evolution's Child» og som inneholder mange av de tidligere tekstene hans, og en rekke andre sanger som ble komponert ved hjelp av pianisten Ted Brancato.

McDaniels har også dukket opp i flere filmer. Det inkluderer filmen *The Young Swingers* fra 1963. McDaniels hadde også en rolle som korsanger i filmen Uptown Saturday Night fra 1974.

## Referanser


## Eksterne lenker
* 
* 
*
Khikvadratfordeling

**Khikvadratfordelingen** (også kalt **''[[Khi|χ]]''²-fordeling** og **kjikvadratfordeling**) med *k* frihetsgrader er fordelingen av *k* uavhengige standardnormalfordelte variabler. Det er en av de mest anvendte fordelingene i statistikken, og brukes blant annet i khikvadrattester for å avgjøre hvor godt en observert fordeling passer med en hypotetisk. 

Den første kjente beskrivelsen av fordelingen ble gitt av den tyske geodeisten Friedrich Robert Helmert i 1876. Uavhengig av dette ble den også beskrevet og gitt sitt nåværende navn av den britiske statistikeren Ronald Fisher i 1924, basert på Karl Pearsons beskrivelser av khikvadrattester.

## Referanser


## Eksterne lenker
*
Maureen McGovern

**Maureen Therese McGowern** (født 1949) er en amerikansk sanger og skuespiller på Broadway som er kjent for sin førsteklasses gjengivelse av sangen, «We Can Never Love Like This Again», som spilles i filmen *The High Inferno* fra 1974. 

Etter endt eksamen fra Boardman High School i 1967, jobbet McGowern som sekretær og utførte deltidsarbeid som sangerinne for det lokale folkebandet Sweet Rain. Hennes sang fanget oppmerksomheten til Russ Regan (daværende leder for 20th Century Records) i 1972, da han hørte en demonstrasjonssang som hun hadde spilt inn.

McGoverns kontrakt med musikk-firmaet 20th Century Recordstok slutt i 1976. Hennes karriere gikk deretter nedover og det gjorde at hun fikk økonomiske problemer. I et intervju med BBC Woman’s Hour, som ble gjort den 18. mai 2009, uttalte McGovern at de urimelige kostnadene som ble pålagt henne av hennes manager, i tillegg til at hun måtte betale full lønn til bandet sitt, var hovedårsakene til at hun havnet i en finansiell krise. 

På begynnelsen av 1980-tallet ga McGovern opp å synge temaer til filmer og startet en karriere som skuespiller på Broadway. I 1981 gjorde hun sin Broadway-debut som karakteren Mabel i en nyoppsetning av Gilbert og Sullivans musikalske *The Pirates of Penzance*. Hun var også med i musikalen *Little Women The Musical* i rollen som Marmee.

## Referanser


## Eksterne lenker
* 
* 
*
Shoreditch High Street stasjon

**Shoreditch High Street** er en jernbanestasjon i London, England. Stasjonen ble åpnet for publikum 27. april 2010, og ligger ved krysset Bethnal Green Road / Shoreditch High Street i Shoreditch, nordøst for City. Den utgjør en del av den forlengede East London-linjen, som tidligere var del av Londons undergrunnsbane, men nå er en del av det lokale jernbanenettet London Overground.

|}
Erta Ale

**Erta Ale** er en aktiv basaltisk vulkan i Afarregionen i nordøstre Etiopia, og er en av de mest aktive vulkaner i Etiopia. Vulkanen ligger i Danakilørkenen i Afar-riften som er en forsenkning i jordskorpen som strekker seg over grensen til Eritrea. Området rundt vulkanen ligger under havnivået og er et av de lavestliggende områder i verden. 

## Fakta
Erta Ale er 613 meter høy, med en eller noen ganger to aktive lavasjøer på toppen som av og til renner over på sørsiden av vulkanen. Det er kjent for å ha den lengste eksisterende lavasjøen, tilstede siden de første årene av 1900-tallet. Vulkaner med lavasjøer er svært sjeldne: det er bare åtte i verden. Erta Ale betyr «Det rykende fjellet» på afarspråket.

## Utbrudd
Den 25. september 2005 var det et stort utbrudd som drepte 250 husdyr og tvang tusenvis av lokale innbyggere på flukt fra vulkanen. Det var ytterligere lavastrøm i august 2007, som tvang evakuering av hundrevis og etterlot to savnet. Et utbrudd 4. november 2008 ble rapportert av forskere ved Universitetet i Addis Abeba. Ytterligere utbrudd ble rapportert i januar 2017.

## Referanser


## Eksterne lenker
* 
*Bilder fra en ekspedisjon i november og desember 2009, *Vulcano Discovery* 
* Bilder fra en ekspedisjon til Erta Ale og Danakil i februar 2008 , *Vulcano Discovery*
Kåre Hovda

**Kåre Hovda** (født 24. januar 1944 i Veggli, død 13. februar 1999 i Rødberg) var en norsk skiskytter. Han var med på stafettlaget som tok bronse i VM i 1974, og deltok i vinter-OL for Norge i 1972 med 18.-plass på 20 km og 4.-plass i stafetten. Hovda representerte Rødberg Idrettsforening.

## Eksterne lenker
*
Sverre Hamre

**Sverre Ludvig Borgund Hamre** (født 19. oktober 1918 i Bergen, død 15. mai 1990) var en norsk general i Hæren og forsvarssjef.

## Før verdenskrigen
Hamre gikk ut av gymnaset i 1938. Året etter tok han 4. divisjons befalsskole.

Han tjenestegjorde deretter i Infanteriregiment nr. 9 og ble ved utbruddet av verdenskrigen satt inn i nøytralitetsvakt.

## Andre verdenskrig
Hamre deltok i kampene mot invasjonsstyrkene etter Tysklands angrep på Norge i april 1940. Etter Norges kapitulasjon forlot han Norge ombord på MK «Sjølyst» 30. oktober 1941 og ankom Lerwick 1. november. I Storbritannia gikk han inn i de norske styrkene. Han ble fenrik i 1941 og løytnant i 1942. I 1943 tok Hamre Krigsskolen i London.

Under landgangen i Normandie tjenestegjorde Hamre i en britisk avdeling. Han kjempet siden i frigjøringen av Frankrike og deretter av Belgia, Nederland og til sist Tyskland. Da freden kom var Hamre nestkommanderende ved den norske befalsskolen i Mälsåker i Sverige.

## Etter andre verdenskrig
Etter krigen fortsatte Hamre sin tjeneste i Forsvaret. I 1947, samme år som han ble kaptein, avla han eksamen ved den svenske Krigshögskolan i Stockholm. Han avanserte til major i 1953, oberstløytnant i 1955, oberst i 1965 og ble utnevnt til generalmajor i 1972.

Hamre spilte en viktig rolle for oppbyggingen av det norske forsvaret, særlig i tjenesten som sjef for Hærens Forsyningsstab og i materiellavdelingen i Forsvarsdepartementet. I åtte år var han øverstkommanderende i Nord-Norge. Hamre var forsvarssjef fra 1977 til 1982.

## Utmerkelser
Hamre ble utnevnt til kommandør med stjerne av St. Olavs Orden og ble tildelt St. Olavsmedaljen med ekegren, Forsvarsmedaljen med laurbærgren, Deltagermedaljen med rosett og Haakon VIIs 70-årsmedalje. Han mottok de britiske utmerkelsene Military Cross, 1939-1945 Star og France and Germany Star, og var kommandør av USAs Legion of Merit. Han mottok storkors av Finlands løves orden og ble utnevnt til kommandør av den svenske Sverdordenen.

## Referanser
Fyll

**Fyll** kan peke til
* Begrep som brukes om stort alkoholinntak/overstadig rus
* Fyll i mat slik som syltetøy i en berlinerbolle, fylt rødspette
Zambia under Sommer-OL 1980

**Zambia under Sommer-OL 1980**. Trettisju sportsutøvere fra Zambia deltok i fire sporter under Sommer-OL 1980 i Moskva. De vant ikke noen medaljer.   

## Medaljer

## Eksterne lenker
* Resultater og profilside  på sports-reference.com
Université de Lausanne

**Université de Lausanne** er et universitet i Lausanne i Sveits, grunnlagt i 1537 som en teologisk skole og ble etablert som universitet i 1890.
## Eksterne lenker
*
Terje Hanssen

**Terje Ludvik Hanssen** (født 1948) er en norsk tidligere skiskytter. Han var med på stafettlaget som tok bronse i VM i 1974, og deltok i vinter-OL for Norge i 1976 med 5.-plass på stafetten. Hanssen representerte Trondheims Politis Idrettslag.

## Eksterne lenker
*
Zimbabwe under Sommer-OL 1980

**Zimbabwe under Sommer-OL 1980**. Førtito sportsutøvere, tjuetre menn og nitten kvinner fra Zimbabwe deltok i friidrett og landhockey under Sommer-OL 1980 i Moskva. Zimbabwe kom på 23.-plass med en gullmedalje.

## Medaljer

## Medaljevinnerne

## Referanser
Lepturalia nigripes

***Lepturalia nigripes*** er en bille som tilhører familien trebukker (Cerambycidae). Den har ikke normert navn fra  Artsdatabanken, men *bjørkeblomsterbukk* er foreslått. I Norge er den funnet på Østlandet for over 100 år siden, men er trolig utdødd i dag.

## Utseende
En middelsstor (13–18&nbsp;mm), slank trebukk, svart med gulbrune dekkvinger. Den kan ligne en del andre arter, men er større enn de fleste av dem. Antennene er mørke og vel halvparten så lange som kroppen. Hodet er ganske bredt, med rettvinklede bakhjørner og kraftig innsnørt hals. Pronotum er lengre enn bredt, matt svart, kledt med oppstående, lyse hår. Dekkvingene er ensfarget gulbrune, litt bredere enn pronotum ved roten, med avrundede skuldre. De dekker ikke bakkroppsspissen helt. Beina er lange og svarte.

## Levevis
Larven utvikler seg i stående (gadd) bjørker som har vært døde i noen år. De bør ha hard yteved, men råtten kjerneved, og bør være soleksponerte. Trær som er drept av skogbranner ser ut til å være attraktive. Larven borer dypt inn i veden og utviklingen tar minst tre år. De voksne insektene er aktive i juni-juli. De besøker ikke blomster like hyppig som mange andre Lepturinae, men kan av og til finnes på åpne blomster.

## Utbredelse
Arten er utbredt i det østre og sørøstre Europa fra Nord-Sverige i nord til Romania i sør. I Norge er det noen få, gamle funn fra Østlandet, men arten er trolig utdødd i landet i dag. Den forekommer også i det nordlige Asia øst til Stillehavet.

## Systematisk inndeling
Arten er den eneste i slekten *Lepturalia*.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Lepturini Latreille, 1802
******** bjørkeblomsterbukk, *Lepturalia nigripes* (De Geer, 1775) (synonymer *[[Leptura nigripes]]*, *[[Strangalia nigripes]]*)
********* ***Lepturalia nigripes nigripes*** (De Geer, 1775) - mest i Europa
********* ***Lepturalia nigripes rufipennis*** (Blessig, 1873) - Asia

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Lepturalia nigripes''
* 

## Eksterne lenker
* 
* Bilde av arten
Allan Hansen

**Allan Hansen** (født 21. april 1956) er en dansk tidligere profesjonell fotballspiller. Han fikk 16 A-landskamper for  og scoret 3 mål. Han ble kåret til Årets fotballspiller i Danmark i 1977 og 1981.

Allan Hansen livnærer seg i dag som drosjesjåfør i Ringe.
 
## Klubbkarriere
* Dalum Idræts-Forening
* OB
* Tennis Borussia Berlin
* Hamburger SV
* OB
* Næstved Idræts Forening
* Odense Kammeraternes Sportsklub]

## Referanser




## Eksterne lenker
*
Tidemands gate (Oslo)

**Tidemands gate** (1–43, 2–46) er en gate i Oslo. Den ligger på Frogner, og går fra Frognerveien til Professor Dahls gate (ved Amaldus Nielsens plass (Vestkanttorvet)).

Gaten fikk navnet sitt i 1897, og er oppkalt etter maleren Adolph Tidemand (1814-1876). Tidemands gate domineres av store villaer og frittliggende boligblokker.
__NOTOC__

## Bygninger

## Referanser


 



## Litteratur
* 

## Eksterne lenker
* 
*
Brasil under Sommer-OL 1980

**Brasil under Sommer-OL 1980**. 106 sportsutøvere, nittien menn menn og femten kvinner fra Brasil deltok i fjorten sporter under Sommer-OL 1980 i Moskva. Brasil kom på 17.-plass med to gull- og to bronsemedaljer. Friidrettsutøveren João Carlos de Oliveira var Brasils flaggbærer under åpningsseremonien. 

## Medaljer

## Medaljevinnerne
 

## Kilder
* Brasil under Sommer-OL 1980: Resultater og profilside  på sports-reference.com
Tidemands gate

**Tidemands gate** kan vise til:

*Tidemands gate (Bergen)
*Tidemands gate (Kongsberg)
*Tidemands gate (Oslo)
*Tidemands gate (Sandefjord)
*Tidemands gate (Trondheim)
Esten Gjelten

**Esten Gjelten** (1942–2025) var en norsk skiskytter. Han var med på stafettlagene som tok sølv i VM i 1969, 1970 og 1973.

Han ble tildelt kongepokalen i skifeltskyting i 1979.

## Referanser
Lars Sigurd Björkström

**Lars Sigurd Björkström** (født 19. november 1943 i Göteborg) er en brasiliansk seiler som deltok i de olympiske leker 1980 i Moskva.

Björkström ble olympisk mester i seiling under sommer-OL 1980 i Moskva. Sammen med Alexandre Welter vant han Tornado-klassen foran Peter Due og Per Kjergard fra Danmark og  Göran Marström og Jörgen Ragnarsson fra Sverige. Seilasene ble gjennomført nær Tallinn i perioden 22. juli til 1. august.

## OL-medaljer
* 1980  Moskva -  **Gull** i seiling, Tornado  Brasil

## Eksterne lenker
*
Regina Caeli

***Regina Caeli*** (ev. *Regina Cæli* – *Himmelens dronning*) er en bønn som i Den katolske kirke tradisjonelt bes tre ganger om dagen; morgen, middag og kveld. Samtidig ringes det i kirkeklokkene, tre ganger tre enkeltslag. Den bes fra påskedag til lørdag før treenighetssøndag; mellom treenighetssøndag og skjærtorsdag bes i stedet *[[Angelus]]*. 

Klokkeslagene under angelusbønnen er bevart i Den norske kirkes tradisjon med å ringe tre ganger tre slag i klokkene etter hver gudstjeneste. 

## Himmelens Dronning (Regina Cæli)
På norsk er bønneteksten slik, når den bes vekselvis: 

:(*Forbeder*:) Fryd deg, du himmeldronning. Halleluja.
:(*Svar*:) **For han som du ble verdig til å bære. Halleluja. 

:(''Forbeder'':) Han er oppstanden som han sa. Halleluja.
:(''Svar'':) **Be for oss til Gud. Halleluja. 

:(*Forbeder*:) Gled deg og juble, jomfru Maria. Halleluja.
:(*Svar*:) **For Herren er sannelig oppstanden. Halleluja. 

La oss be: Gud du som har verdiget deg ved din Sønns, vår Herres Jesu Kristi oppstandelse å fryde verden, gi oss den nåde, at vi ved hans jomfruelige Mor Marias forbønn må oppnå det evige livs gleder. Ved ham, Kristus, vår Herre

:**Amen.''' 

## Se også

*Angelusmeditasjon

## Eksterne lenker

* Liten katolsk bønnebok
Karl Wimmer

**Karl Johan Wimmer** (1937–2017) var en norsk kunstmaler, bosatt i Ringebu.

Wimmer utdannet seg i Tyskland (1960–61), og stilte hovedsakelig ut regionalt: i Oppland, på Vestlandsutstillingen og på Nord-Norsk Kunstutstilling. Han hentet ofte sine motiver fra Venabygdsfjellet. Han fikk *Oppland fylkes kunstnerstipend* i 1985.

## Referanser
Ivar Nordkild

**Ivar Olaus Nordkild** (født 14. mai 1941 i Vassdalen i Nordland) er en norsk tidligere skiskytter. Nordkild var med på Norges lag som ble verdensmestere på lagkonkurransen i 1965. Han var også med på stafettlagene som vant det uoffisielle VM i 1965 og den første offisielle stafetten i 1966, samt stafettlaget som tok sølv i 1971. Han deltok i vinter-OL for Norge i 1972 med 4.-plass på stafetten. Nordkild representerte Bjerkvik Idrettsforening.

## Referanser


## Eksterne lenker
*
Colombia under Sommer-OL 1980

**Colombia under Sommer-OL 1980**. Tjuetre sportsutøvere, alle menn fra Colombia deltok i tre sporter, friidrett, svømming og fotball under Sommer-OL 1980 i Moskva. De vant ikke noen medaljer.

## Medaljer

## Kilder
* Colombia under Sommer-OL 1980: Resultater og profilside  på sports-reference.com